A közösségi távolságtartás ellenére hozzávetőleg ezren gyűltek össze egy chicagói házban, hogy házibulizzanak, írja a Complex.com. A chicagói rendőrség vasárnap közleményt adott ki, hogy nyilvánvaló legyen: eljutott hozzájuk a házibuli híre.

1,000 Ppl At House Party In Chicago pic.twitter.com/gpyR3JbyDG — Kollege Kidd (@KollegeKidd) April 26, 2020

„Habár nem tudjuk pontosan azonosítani a gyülekezés természetét vagy helyszínét, szeretnénk mindenkit emlékeztetni a közösségi távolságtartásra. A CPD (Chicago Police Department) a közösségi távolságtartás szabályainak megfelelően fel fogja számolni a tömeges csoportosulásokat, és ha szükséges, beidézi az érintetteket vagy letartóztatáshoz folyamodik.”

A házibulit a gyanú szint a város legfertőzöttebb részén rendezték. Noha Chicago keményen dolgozik a vírus terjedésének megállításán, a betegség így is terjed a városban – elsősorban a déli és nyugati területeken élő afroamerikai közösségeket sújtja a leginkább. A WGN információi szerint a városban elhunyt fertőzöttek 49 százaléka afroamerikai volt.